**ՆԱԽԱԳԻԾ**

**ԻՍՐԱՅԵԼ ՆԻԿՈԼԱՅԻ ՄԻԼԻՏՈՍՅԱՆԻՆ**

**«ԳՅՈՒՄՐՈՒ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ՄԱՍԻՆ**

Հաշվի առնելով Հայաստանի Հանրապետության սպորտի վաստակավոր վարպետ գյումրեցի ծանրամարտիկ Իսրայել Միլիտոսյանի հայրենական սպորտի զարգացման գործում ունեցած նշանակալի ավանդը, նրա բացառիկ ձեռքբերումներն ու նվաճումները, վաստակած բարձր հեղինակությունն ու համբավը, ինչպես նաև իր ծննդավայր Գյումրու հանրահռչակումը սպորտի միջազգային մրցահարթակներում և ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 26-րդ կետի, Գյումրի համայնքի ավագանու կանոնակարգի 12-րդ կետի 26-րդ ենթակետի դրույթներով` **Գյումրի** **համայնքի ավագանին որոշում է.**

1. Իսրայել Նիկոլայի Միլիտոսյանին շնորհել «Գյումրու պատվավոր քաղաքացի» կոչում:

2. Սույն որոշումն ուժի մեջ է մտնում ընդունմանը հաջորդող օրվանից:

|  |  |  |
| --- | --- | --- |
|  |  |  |
|  |  |  |

**Ռ.ՍԱՆՈՅԱՆ**

**Ռ.ԱՍԱՏՐՅԱՆ**

**Ա. ՊԱՊԻԿՅԱՆ**

**Լ. ՋԻԼԱՎՅԱՆ**

**Մ. ՂԱԶԱՐՅԱՆ**

Կատարող՝ Հ. Հովհաննիսյան

**ՀԻՄՆԱՎՈՐՈՒՄ**

**«ԻՍՐԱՅԵԼ ՆԻԿՈԼԱՅԻ ՄԻԼԻՏՈՍՅԱՆԻՆ «ԳՅՈՒՄՐՈՒ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Իսրայել Նիկոլայի Միլիտոսյանին «Գյումրու պատվավոր քաղաքացի» կոչում շնորհելու մասին» որոշման ընդունումը պայմանավորված է ճանաչված մարզիկին մեծարելու և խրախուսելու անհրաժեշտությամբ:

Հայաստանի Հանրապետության բազմակի չեմպիոն, պետական պարգևների և մեդալների դափնեկիր, ծանրամարտի Հայաստանի Հանրապետության վաստակավոր վարպետ Իսրայել Միլիտոսյանը զգալի ավանդ ունի սպորտի զարգացման գործում: Իսրայել Միլիտոսյանը դարձել է ԽՍՀՄ բազմակի չեմպիոն և մրցանակակիր, ծանրամարտի երիտասարդների Եվրոպայի և աշխարհի հաղթող և ռեկորդակիր, ծանրամարտի մեծահասակների Եվրոպայի և աշխարհի հաղթող և ռեկորդակիր: Սեուլի 24-րդ ամառային օլիմպիական խաղերի 2-րդ մրցանակակիր, Բարսելոնայի 25-րդ օլիմպիական խաղերի հաղթող, Ատլանտայի 26-րդ ամառային օլիմպիական խաղերի 5-րդ մրցանակակիր:

**ՏԵՂԵԿԱՆՔ**

**«ԻՍՐԱՅԵԼ ՆԻԿՈԼԱՅԻ ՄԻԼԻՏՈՍՅԱՆԻՆ «ԳՅՈՒՄՐՈՒ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Իսրայել Նիկոլայի Միլիտոսյանին «Գյումրու պատվավոր քաղաքացի» կոչում շնորհելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: